**«CENTRALNO GRIJANJE» d.d.** Tuzla,

Ul: Krečanska 1, 75 000 Tuzla, BiH

Tel/fax broj: +387 35 321 600; +387 35 281 391

[**www.grijanjetuzla.ba**](http://www.grijanjetuzla.ba)

Na osnovu člana 4. Pravilnika o radu „Centralno grijanje“ d.d. Tuzla, člana 3. Pravilnika o postupku prijema u radni odnos u “Centralno grijanje“ d.d. Tuzla, Odluke o potrebi prijema radnika u radni odnos br. 09-09429-2022 od 13.10.2022. godine, Direktor „Centralno grijanje“ d.d. Tuzla, r a s p i s u j e :

**JAVNI OGLAS**

**za prijem radnika u radni odnos**

**I**

**“Centralno grijanje“ d.d. Tuzla raspisuje javni oglas za prijem radnika u radni odnos, i to:**

1. **Monter toplinskih uređaja IV - na neodređeno vrijeme, uz probni rad od 3 mjeseca ………………………………………………………………………..…….....*jedan izvršilac*,**
2. **Zavarivač III - na neodređeno vrijeme, uz probni rad od 3 mjeseca…………………………………………………….……………....…*jedan izvršilac*,**
3. **Zavarivač IV (pripravnik) – za obavljanje pripravničkog staža u trajanju od šest mjeseci………………………………………..….……………...........….…...*jedan izvršilac*.**

**II**

**Opis poslova za radno mjesto** **„Monter toplinskih uređaja IV“ iz tačke I ovog oglasa:**

* rad u smjenama,
* obavljanje poslova tekućeg i investicionog održavanja na instalacijama distribucije toplinske energije iz domena mašinskog održavanja,
* rad na montaži, puštanju u pogon i održavanju toplinskih uređaja i cjevovoda i podstanica,
* rad na poslovima remonta instalacija distribucije toplotne enerogije mašinske opreme, izvan sezone grijanja,
* održavanje radio-telefonske veze sa svim punktovima distribucije,
* ispunjavanje radnih naloga i predaja dežurnom dispečeru u smjeni ili poslovođi održavanja,
* po potrebi zaduživanje dežurnog vozila čije korištenje evidentira u putni nalog i odgovara za ispravnost,
* obavljanje i drugih poslova po nalogu nadređenog.

**Opis poslova za radno mjesto „Zavarivač III“ iz tačke I ovog oglasa:**

* u toku sezone grijanja poslovi i radni zadaci u smjenama, po potrebi i van sezone grijanja,
* pripremanje elemenata za zavarivanje,
* vršenje zavarivanja, posebno elektro i gasnog zavarivanja,
* kontrola kvalitete zavarivanja,
* obavljanje manje složenih poslova montera centralnog grijanja i bravara po nalogu poslovođe,
* čuvanje imovine preduzeća,
* obavljanje i drugih poslova po nalogu nadređenog.

**Opis poslova za radno mjesto** **„Zavarivač IV (pripravnik)“ iz tačke I ovog oglasa:**

* u toku sezone grijanja poslovi i radni zadaci u smjenama, po potrebi i van sezone grijanja,
* priprema elemenata za zavarivanje,
* vršenje zavarivanja, posebno elektro i gasnog zavarivanja,
* kontrola kvalitete zavarivanja,
* obavljanje manje složenih poslova montera centralnog grijanja i bravara po nalogu poslovođe,
* čuvanje imovine preduzeća,
* obavljanje i drugih poslova po nalogu nadređenog.

**III**

Svi kandidati koji se prijavljuju na javni oglas potrebno je da ispunjavaju opće i posebne uslove, i to:

**OPĆI USLOVI ( za sve pozicije )**:

* da su državljani Bosne i Hercegovine;
* da su stariji od 18 (osamnaest) godina;
* da posjeduju opću zdravstvenu sposobnost za obavljanje poslova radnog mjesta na koje se prijavljuju.

**POSEBNI USLOVI:**

**Za radno mjesto** **„Monter toplinskih uređaja IV“:**

* Diploma mašinske škole, smjer instalater centralnog grijanja, KV (III stepen),
* Najmanje šest mjeseci radnog iskustva u struci,
* Položen vozački ispit B kategorije.
* **Za radno mjesto „Zavarivač III“:**
* Diploma mašinske škole, smjer zavarivač ili instalater centralnog grijanja, KV (III stepen),
* Najmanje šest mjeseci radnog iskustva u struci,
* Položen vozački ispit B kategorije,
* Certifikat stručne osposobljenosti zavarivača.
* **Za radno mjesto „Zavarivač IV (pripravnik)“:**
* Diploma mašinske škole, smjer zavarivač ili instalater centralnog grijanja, KV (III stepen),
* Bez radnog iskustva u struci nakon sticanja diplome koja se traži za konkretno radno mjesto.

**IV**

Kandidati su dužni dostaviti uredno popunjen **PRIJAVNI OBRAZAC**, koji mogu preuzeti na web stranici društva ([www.grijanjetuzla.ba](http://www.grijanjetuzla.ba)).

Prijavni obrazac mora biti potpisan, čitko popunjen i moraju biti popunjena sva naznačena polja.

**Uz prijavni obrazac kandidat obavezno prilaže i sljedeće dokumente, kao dokaz o ispunjavanju općih i posebnih uslova**:

* **uvjerenje o državljanstvu BiH (sve pozicije),**
* **izvod iz matične knjige rođenih (sve pozicije),**
* **diplomu o završenom školovanju potrebnu za radno mjesto na koje se prijavljuje (sve pozicije),**
* **vozačka dozvola B kategorije (za radna mjesta „Monter toplinskih uređaja IV“ i „Zavarivač III“ ),**
* **uvjerenje ili potvrda o radnom iskustvu u struci nakon sticanja diplome koja se traži za konkretno radno mjesto ( za radna mjesta „Monter toplinskih uređaja IV“ i „Zavarivač III“):**

 (Kao dokaz o radnom iskustvuu struci nakon sticanja diplome koja se traži za konkretno radno mjesto prihvatiće se isključivo jedan od sljedećih dokumenata:

* potvrda/uvjerenje izdati od strane poslodavca/poslodavaca kod kojeg/kojih je to iskustvo stečeno sa opisom poslova na kojima je kandidat radio i preciziranim periodom angažovanja kandidata na tim poslovima,
* potvrda/uvjerenje nadležne institucije za penzijsko i invalidsko osiguranje u kojem će šifre zanimanja iz uvjerenja/potvrde biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu ili
* potvrda/uvjerenje nadležne porezne uprave u kojem će šifre zanimanja biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu.),
* **Certifikat o stručnoj osposobljenosti zavarivača izdata od ovlaštene institucije (samo za radno mjesto „Zavarivač III“),**
* **potvrda/ uvjerenje Zavoda za zapošljavanje o dužini trajanja nezaposlenosti nakon sticanja diplome koja se traži za konkretno radno mjesto (samo za radno mjesto „Zavarivač IV-pripravnik“);**

Izabrani kandidati će biti u obavezi da, najkasnije u roku od 8 dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za koje su izabrani.

Kandidati koji uz prijavu dostave dokaz (potvrdu/uvjerenje) izdat od nadležnih organa da pripadaju jednoj od kategorija po Zakonu o dopunskim pravima branitelja i članova njihovih porodica, imaju prioritet u zapošljavanju tako što će prilikom izbora imati prednost u odnosu na kandidata koji, po prethodno obavljenom bodovanju, ima isti broj bodova.

**Svi traženi dokumenti se dostavljaju u orginalu ili ovjerenoj kopiji.**

**V**

Sa kandidatima koji budu ispunjavali formalno-pravne uslove javnog oglasa, Komisije za provođenje procedure prijema u radni odnos će, u skladu sa kriterijima za bodovanje kandidata, obaviti provjeru znanja radnih i stručnih sposobnosti i vještina, i to:

- sa kandidatima za radno mjesto “Monter toplinskih uređaja IV” i „Zavarivač III“ provesti će se usmeni i praktični ispit,

- sa kandidatima za radno mjesto “Zavarivač IV (pripravnik)” provest će se usmeni ispit.

O vremenu i mjestu održavanja usmenog i praktičnog ispita kandidati će biti naknadno obavješteni.

**VI**

Javni oglas se objavljuje u dnevnom listu „Oslobođenje“ i na web stranici Društva: [www.grijanjetuzla.ba](http://www.grijanjetuzla.ba), a dostavlja se i Službi za zapošljavanje Tuzlanskog kantona.

Rok za podnošenje prijava na javni oglas je 8 (osam) dana, počev od narednog dana od dana njegove posljednje objave.

„Centralno grijanje“ d.d. Tuzla će sa izabranim kandidatima zaključiti ugovor o radu najkasnije u roku od 8 (osam) dana od dana konačnosti odluke o izboru.

Kandidati će biti pismeno obavješteni o ishodu Javnog oglasa, a priložena dokumentacija se neće vraćati.

**VII**

Prijavu sa dokazima o ispunjavanju uslova iz oglasa potrebno je dostaviti na adresu:

 **„CENTRALNO GRIJANJE“ d.d. Tuzla, ul. Krečanska br. 1.**

**75000 Tuzla,  BiH**

**KOMISIJA ZA PROVOĐENJE PROCEDURE PRIJEMA U RADNI ODNOS**

**„Prijava na javni oglas za prijem u radni odnos na radno mjesto**

 **„ nevesti naziv radnog mjesta na koje kandidat aplicira“,**

**sa naznakom**

**„NE OTVARATI“**

Prijave sa svim traženim dokumentima dostavljaju se lično ili preporučeno poštom.

Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene javnim oglasom.

Podnosilac neblagovremene, nepotpune i neuredne prijave nije učesnik javnog oglasa, te nema pravo za pobijanje odluke o izboru kandidata ili čitavog postupka za zasnivanje radnog odnosa.